
Plan de Afaceri cu Oferta sau Cerere de tehnologie

1. Firma
Se precizează următoarele informații de identificare a firmei:
· Denumirea firmei;
· Forma de organizare;
· Adresa sediului social (principal și secundar), sucursale, filiale (unde este cazul);
· Numele complet al reprezentantului legal/ administratorilor și asociaților, cote de participare deținute
· Activitate principala Cod Caen 
Se va descrie experiența inițiatorilor în domeniul în care va acționa firma, iar pentru locația în care se va derula activitatea, se va descrie locul/imobilul unde se preconizează a se implementa, cu descrierea proprietății, accesul la locație, utilitățile existente.
2. Investiția
· Se identifică domeniul de activitate în care se realizează investiția propusă prin planul de afaceri, se descrie  experiența firmei în acest domeniu; dacă firma este nouă sau nu este inființată, se descrie experiența inițiatorilor sau a personalului care va fi atras.
· Se justifică necesitatea realizării investiției.
· Dacă   investiția este inițială, se va preciza : dacă investiția constă în crearea unei noi unități de producție/prestare servicii, dacă investiția va conduce la extinderea capacității unei unități existente prin creșterea volumului cel puțin unui produs/serviciu, dacă investiția va conduce  la diversificarea unei unități prin produse/servicii care nu au fost fabricate/prestate anterior în firmă. 
· Se descrie locul de implementare și exploatare a investiției. Aspecte relevante în acest sens:
- modul în care se realizează accesul la imobilul ce face obiectul investiției
- clădirea/spațiul unde se vor monta/instala si utiliza utilajele și echipamentele
(suprafețe, funcțiuni, act doveditor privind proprietatea sau dreptul de utilizare etc),
inclusiv starea utilităților la care are acces imobilul
- autorizații, avize și acorduri obținute/necesare pentru implementarea și exploatarea investiției
- includeți un plan/schiță de amplasament pentru imobilele pe care se propune a se realiza investiţia în cadrul afacerii, plan în care să fie evidențiate inclusiv
· numerele cadastrale
Se va realiza  lista lucrărilor/ bunurilor/ serviciilor ce fac obiectul investiției din planul de afaceri.

Se va descrie  rolul și funcțiunea fiecărui utilaj, echipament propus, iar dupa caz, vor fi prezentate   specificații tehnice .

Dacă este cazul, se va evidenția  caracterul inovativ al investiției, concretizat prin inovarea de
produs (bun sau serviciu) și/sau de proces. Se vor descrie  efectele la nivelul producției sau
prestării de servicii ca urmare a implementării soluției inovative.

Se vor include după caz: scheme ale fluxului tehnologic, scheme ale instalațiilor, precum și ale instalațiilor tehnologice, inclusiv a schemelor tehnologice de montaj

Se va detalia  planificarea resurselor umane implicate în realizarea investiției (implementarea
Planului de afaceri):
- descrierea echipei care gestionează afacerea: structura, rolurile, funcțiile, responsabilitățile, relațiile funcționale între membrii echipei, expertiza
- descrierea  planificării resurselor umane implicate în operarea (exploatarea) investiției
- se identifică și justifică necesarul de personal pentru faza de operare a investiției.
- se detaliază cerințele pentru faza de operare a investiției, cu descrierea responsabilităților, compentențelor și abilităților necesare.

Se pot atașa la planul de afaceri, fișe de post, organigrama întreprinderii etc.

Se va detalia  modul în care se va realiza recrutarea, selecția și integrarea (pentru posturile nou create);

Se va detalia  descrierea modului în care va fi realizată fiecare activitate, persoanele responsabile, rezultatele preconizate și durata de realizare a acestora corelate cu calendarul
activităților din graficul Gantt.

Se va prezenta, dacă este cazul, modul în care investiția propusă prin planul de afaceri poate conduce la dezvoltarea firmei pe plan international:
- Valorificarea pe plan internațional a avantajelor   specifice, adică acele competențe și abilități ce au consacrat-o pe piața internă: avantajul tehnologic, avantaje financiare, avantaje de marketing, putere financiară;
- Realizarea de aliante si cooperari ;

Se va prezenta dacă este cazul, modul în care investiția propusă prin planul de afaceri urmărește implementarea și certificarea/recertificarea sistemelor de management al calității,
management al mediului, management al sănătății și securității ocupaționale, evaluarea
riscurilor și stabilirea punctelor critice de control, securitatea informațiilor, securitatea
lanțului de furnizare, sistem de management al energiei, sisteme combinate, certificari/recertificări produse;

3. Produsul /serviciul
Se va descrie în detaliu produsul/ serviciul ce va fi oferit/prestat ca urmare a realizării planului de afaceri:
·  Descrierea produsului: caracteristici fizice (mărime, formă, culoare, design, capacități),
tehnologia utilizată în producerea/ dezvoltarea lui (materii prime, echipamente, forța de muncă, patente etc).
·  Descrierea serviciului: ce reprezintă, ce nevoi satisface, care sunt materialele și 
echipamentele necesare prestării serviciului, etape în procesul de prestare a serviciului, beneficii pentru clienți.
·  Se va descrie, unde este aplicabil, modul în care tehnologiile noi, moderne vor fi utilizate în
producerea/menținerea/dezvoltarea produsului/serviciului.

4. Strategia de marketing
Va fi dezvoltata la modulul dedicat.

5. Analiza și previziunea financiară
Va fi dezvoltata la modulul dedicat

6. Oferta (TO) sau Cererea de tehnologie (TR)
[bookmark: _GoBack]Vor fi dezvoltate conform formularelor si metodologiei prezentate in Modulul 11 – TO – Oferta de tehnologie sau Modulul 11 – TR – Cerere de tehnologie, prezente pe site.

7. Anexe
Se vor anexa orice alte documente pe care le considerați relevante sau care susțin anumite puncte de vedere din planul de afaceri

Anexa 1

   Lista lucrărilor/ bunurilor/ serviciilor ce fac obiectul investiției din planul de afaceri 

	Nr.crt.
	Denumirea lucrarii/bunurilor/serviciilor
	UM
	Cantitate
	Preț unitar
	Valoare totala

